hotchpotch/miracl-hf-unified huggingface dataset:
चीन-कोरिया मैत्री पुल
चीन-कोरिया मैत्री पुल, या चीन-उत्तर कोरिया मैत्री पुल, चीन-उत्तर कोरिया सीमा पर अम्नोक नदी पर स्थित एक पुल है। यह चीन में डांडोंग और उत्तर कोरिया के सिनुइजू शहरों को रेलवे और सड़क मार्ग से जोड़ता है। इस पुल को पैदल चलने वालों को पार करने की अनुमति नहीं है। ये पुल उत्तर कोरिया में प्रवेश करने के कुछ सीमित मार्गों में से एक है। यह चीन में एक प्रमुख पर्यटक आकर्षण है|
1990 में इसका नाम 'यलु (अम्नोक) रिवर ब्रिज' से बदल कर वर्तमान नाम कर दिया गया था। पुल का निर्माण इंपीरियल जापानी सेना (IJA) द्वारा अप्रैल 1937 और मई 1943 के दौरान किया गया था जब जापान का कोरिया और उसके कठपुतली राज्य मंचुकुओ (अब उत्तर पूर्व) पे कब्ज़ा था।
इस पुल के लगभग 100 मीटर (110 yd) नीचे की ओर एक पुराने पुल के अवशेष हैं, जिसे अब यलू रिवर ब्रोकन ब्रिज के रूप में जाना जाता है, जिसे अक्टूबर 1911 में चीन और कोरिया के बीच यातायात के लिए खोला गया था। बाद में इसके साथ एक और अधिक आधुनिक पुल का निर्माण किया गया जो की 1943 में चालू हुआ। दोनों पुलों पर कोरियाई युद्ध के दौरान अमेरिकी सैन्य विमानों द्वारा बहुत हमला किया गया और बमबारी भी की गई। नवंबर 1950 से फरवरी 1951 तक, अमरीकी वायु सेना (USAF) ने चीनी सेना और कोरिया के सैन्य बल का संपर्क काटने के प्रयास में इन पुलों पर बार-बार B-29 भारी बमवर्षकों और F-80 लड़ाकू-बमवर्षकों का इस्तेमाल करके नष्ट करने का प्रयास किया। मौजूद गंभीर कठिनाइयों के बावजूद, पुलों की बार-बार मरम्मत की गई (मुख्य रूप से चीन द्वारा)। 1911 के पुराने पुल को अमरीकी वायु सेना के हाथों विनाश के बाद खंडहर ही छोड़ दिया गया था और केवल 1943 के नए पुल की मरम्मत की गई और 1953 में युद्ध की समाप्ति के बाद इसे वापस उपयोग में लाया गया।
माइटी लिटिल भीम
माइटी लिटिल भीम () एक कंप्यूटर एनिमेटेड टेलीविजन श्रृंखला है।
ऐनी कैरोल मूर
ऐनी कैरोल मूर (12 जुलाई, 1871 - 20 जनवरी, 1961) एक अमेरिकी शिक्षक, लेखक और बच्चों के पुस्तकालयों की हामी थीं।
बिहार उर्दू अकादमी,
उर्दू अकादमी, बिहार भारतीय राज्य बिहार की राजधानी पटना में स्थित एक सरकारी संस्थान है। यह 1972 में स्थापित किया गया था, और इसका उद्देश्य राज्य के भीतर उर्दू भाषा के उपयोग को बढ़ावा देना है। साथ ही वे डिप्लोमा और विभिन्न अन्य पाठ्यक्रमों की डिग्री प्रदान करता है। "ज़बान-ओ-अदाब" अकादमी द्वारा उर्दू भाषा में प्रकाशित एक मासिक पत्रिका है।
सरफराज आलम
सरफराज आलम एक भारतीय राजनेता हैं जिन्होंने 2018 से 2019 तक राष्ट्रीय जनता दल के उम्मीदवार के रूप में भारतीय संसद में बिहार की अररिया सीट का प्रतिनिधित्व किया। आलम मोहम्मद तस्लीमुद्दीन के बेटे हैं, जो राष्ट्रीय जनता दल के सदस्य और अररिया सीट से सांसद थे। पत्नी बेगम शानिया से उनके 7 बच्चे हैं।
नुओमी ब्रिज
नुओमी पुल (चीनी: 糯米橋; वस्तुतः-' चावल पुल '), वैकल्पिक रूप से नुओमीशी पुल (糯米石橋) या बैगानक्षी स्टोन ब्रिज (北港溪石橋), गुओक्सिंग, नानतो काउंटी, ताइवान में एक राजगीरी चाप सेतु है। 1941 में पूरा हुआ यह पुल बेइटोली गांव के पास दादू नदी के स्रोतों में से एक, बेइगैंग नदी को पर करता है। यह पुल चिपचिपे चावल से बने मसाले के उपयोग के लिए जाना जाता है और नानतो काउंटी में एक संरक्षित स्मारक है।
नुओमी पुल के निर्माण से पहले उस जगह के पास एक साधारण लकड़ी का पुल मौजूद था। ताइवान पर जापान के शासन के दौरान, इंपीरियल जापानी सेना एयर सर्विस ने टोसेई (अब डोंगशी शहर) और होरी (अब पुली) में अपने दो हवाई अड्डों के बीच परिवहन समय को कम करने के लिए पहाड़ी इलाके से गुजरते हुए एक सड़क का निर्माण किया गया था। जापानियों ने लकड़ी के पुल की जगह एक चिनाई पुल बनाने का फैसला किया, और चूंकि यह निर्माण सेना के लिए था, निर्माण की गुणवत्ता पर विशेष ध्यान दिया गया था। पुल के अलग क्षेत्र में स्थित होने के कारण स्थानीय मजदूरों और इन स्थानीय सामग्रियों का उपयोग किया गया था: पत्थर बेइगैंग गांव के दक्षिण पश्चिम की पहाड़ियों से लिया गया था, जबकि मसाला चूने, चिपचिपे चावल और ब्राउन शुगर के संयोजन से एक पारंपरिक विधि का उपयोग कर बनाया गया था । निर्माण 1941 में पूरा हो गया था, और इसके पूरा होने के बाद, पुल क्षेत्र में एक महत्वपूर्ण परिवहन लिंक बन गया।
नुओमी पुल 1987 तक प्रांतीय राजमार्ग 21 का हिस्सा रहा, जिसलके बाद कारों के लिए एक नया पुल नजदीक ही पश्चिम में बनाया गया था। 1994 में इस पुल को अपने ऐतिहासिक मूल्य के कारण काउंटी स्तर के स्मारक के रूप में संरक्षित किया गया था। हालांकि, नए पुल ने नदी के स्ट्रीमफ्लो को प्रतिबंधित कर दिया था, परिणामस्वरूप 2004 में मिंदुल तूफान के दौरान एक बाढ़ ने पुल के डेक को नष्ट कर दिया था (हालांकि छाप बरकरार है)। एक नया डेक 2008 में पूरा किया गया था, जो की फिर से 2009 में तूफान मोराकोट के दौरान नष्ट हो गया। इसलिए नए ब्रिज को 2014 में पुनर्निर्मित किया गया और इस बार स्ट्रीमफ्लो का ध्यान भी रखा गया था। नुओमी ब्रिज की मरम्मत की गई और 2019 में आम जनता के लिए फिर से खोल दिया गया।
चीनी-कोरियाई शब्दावली
चीनी-कोरियाई शब्दावली या हंजा (कोरियाई: 한자; हंजा: 漢字語) चीनी मूल के कोरियाई शब्दों को उद्घृत करता है। चीनी-कोरियाई शब्दावली में चीनी से सीधे उधार लिए गए शब्द हैं। साथ ही इसमें चीनी अक्षरों से बनाए गए नए कोरियाई शब्द और चीनी-जापानी शब्दावली से उधार लिए गए शब्द शामिल हैं। इनमें से कई शब्द कोरियाई संस्कृति पर चीनी भाषा के साहित्य के प्रभाव के शिखर के दौरान उधार लिए गए थे।
लगभग 70 से 80 प्रतिशत कोरियाई शब्द चीनी मूल के हैं। हालाँकि इनमें से कई शब्दों को कोरियाई भाषा के लिए काटा या बदल दिया गया है।
कोरिया में चीनी और चीनी अक्षरों का उपयोग कम से कम 194 ईसा पूर्व से होता है। जबकि तीन राज्य काल के दौरान चीन-कोरियाई शब्दों का व्यापक रूप से उपयोग किया जाता था, वे सिला साम्राज्य के दौरान और भी लोकप्रिय हो गए थे। इस समय के दौरान, पुरुष अभिजात वर्ग ने अपने दिए गए नामों को चीन-कोरियाई नामों में बदल लिया था। इसके अतिरिक्त, सरकार ने देश में सभी आधिकारिक उपाधियों और स्थानों के नामों को बदलकर चीनी-कोरियाई नाम कर दिए थे।
गोरियो और जोसियन काल के दौरान चीनी-कोरियाई शब्द बहुत लोकप्रिय थे। अंततः अधिकांश चीनी-कोरियाई शब्दों को 1945 से पहले जापानी कब्जे के दौरान कोरियाई भाषा में सम्मिलित किया गया। इनमें काफी शब्द चीनी-जापानी मूल के भी थे। समकालीन युग में, दक्षिण कोरिया में चीन-कोरियाई शब्दावली बढ़ती जा रही है, जहां चीनी अक्षरों को कोरियाई में उन नए शब्दों का निर्माण करने के लिए उपयोग किए जाते हैं जो चीनी में मौजूद नहीं हैं। इसके विपरीत, उत्तर कोरियाई सरकार ने कई चीनी-कोरियाई शब्दों को मूल कोरियाई शब्दों से प्रतिस्थापित करने का आह्वान किया है।आज चीनी-कोरियाई शब्द दक्षिण कोरियाई शब्दावली का लगभग 70 से 80 प्रतिशत हिस्सा बनाते हैं, शेष मूल कोरियाई शब्द हैं और अन्य भाषाओं जैसे जापानी भाषा और अंग्रेजी भाषा से लिए गए शब्द हैं।
चीनी-जापानी शब्दावली
चीनी-जापानी शब्दावली या कांगो (जापानी: 漢語) क आशय जापानी भाषा के उन शब्दों से है जो चीनी भाषा में उत्पन्न हुए है या चीनी से उधार लिए गए तत्वों से बनाये गए हैं। कुछ व्याकरणिक संरचनाओं और वाक्य स्वरूप को भी चीनी-जापानी के रूप में पहचाना जा सकता है। चीनी-जापानी शब्दावली को जापानी में कांगो (漢語) के रूप में संदर्भित किया जाता है, जिसका अर्थ है 'चीनी शब्द'। कांगो तीन व्यापक श्रेणियों में से एक है जिसमें जापानी शब्दावली विभाजित है। बाकि दोनों श्रेणियां - मूल जापानी शब्दावली (यमतो कोतोबा) और अन्य पश्चिमी भाषाओं से उधार लिए गए शब्द (गैराइगो) हैं। यह अनुमान लगाया जाता है कि आधुनिक जापानी शब्दकोश में लगभग 60% शब्द कांगो हैं, लेकिन उनमें से बोलचाल में प्रयुक्त होने वाले शब्द केवल 18% ही हैं।
पूर्वी एशियाई क्षेत्र में प्राचीन चीन के विशाल राजनीतिक और आर्थिक प्रभाव के कारण जापानी, कोरियाई, वियतनामी और अन्य पूर्वी एशियाई भाषाओं पर गहरा प्रभाव पड़ा। ये कुछ हद तक ऐसा ही है जैसे यूरोप के इतिहास में ग्रीक और लैटिन का अन्य भाषाओँ पे प्रमुख प्रभाव रहा है।
कांगो, जापानी में चीनी भाषा से उत्पन्न हुए शब्दों का कहा जाता है। यह कानबुन से अलग है, जो जापानी लिखित भाषा में ऐतिहासिक साहित्यिक चीनी के उपयोग को कहा जाता है। आधुनिक जापानी और शास्त्रीय कानबुन दोनों में कांगो के चीनी भाषाई तत्व हैं जो कोरियाई और वियतनामी में भी पाए जाते है। यानी, वे "चीन-विदेशी" शब्द हैं, अर्थात् चीनी से बनाये हुए शब्द हैं, न कि शुद्ध रूप से चीनी शब्द हैं। उनमें से कई पश्चिमी अवधारणाओं का अनुवाद करने के लिए जापान के आधुनिकीकरण के दौरान बनाए गए थे और चीनी में पुन: उधार ले लिए गए थे।
कांगो को चीनी मूल के गैराइगो से भी अलग जाना जाना चाहि। गैराइगो अर्थात् आधुनिक चीनी बोलियों से उधार लिए गए शब्द, जिनमें से कुछ को कभी-कभी चीनी अक्षरों या कांगो की तरह कांजी के साथ लिखा जाता है। उदाहरण के लिए, 北京 (पेकिन, "बीजिंग") जो एक आधुनिक चीनी बोली से उधार लिया गया था, वह कांगो नहीं है। लेकिन इसके विपरीत 北京 (होक्क्यू, "उत्तरी राजधानी", क्योटो का एक नाम), जो चीनी तत्वों के साथ बनाया गया था, कांगो है।
चीन-म्यांमार पाइपलाइन
चीन-म्यांमार पाइपलाइन, तेल और प्राकृतिक गैस पाइपलाइनों को कहा जाता है, जो बंगाल की खाड़ी में स्थित म्यांमार के क्युकफ्यू (सिटवे) बंदरगाह को चीन के युन्नान प्रांत में कुनमिंग के साथ जोड़ती है। चीन-म्यांमार कच्चे तेल पाइपलाइन परियोजना का संचालन चीन की "बेल्ट एंड रोड" पहल का एक हिस्सा है, जो चीन के कच्चे तेल के आयात के लिए भीड़-भाड़ वाले मलक्का जलडमरूमध्य वाले रस्ते की तुलना में एक अधिक सीधा रास्ता प्रदान करेगा। चीन आने वाले वर्षों में अतिरिक्त पाइपलाइन बनाने की योजना बना रहा है।
चीन-म्यांमार पाइपलाइन परियोजना के अध्ययन के लिए चीन और म्यांमार के बीच 2004 में बातचीत शुरू हुई। दिसंबर 2005 में पेट्रो चाइना ने म्यांमार की सरकार के साथ 30 साल की अवधि में प्राकृतिक गैस खरीदने के लिए एक समझौते पर हस्ताक्षर किए। इस समझौते के आधार पर, पेट्रो चाइना की मूल कंपनी, चाइना नेशनल पेट्रोलियम कॉरपोरेशन (सीएनपीसी) ने 25 दिसंबर 2008 को देवू इंटरनेशनल के नेतृत्व वाले कंसोर्टियम के साथ प्राकृतिक गैस खरीदने के लिए एक समझौते पर हस्ताक्षर किए।
तेल और गैस पाइपलाइनों के निर्माण की योजना को अप्रैल 2007 में चीन के राष्ट्रीय विकास और सुधार आयोग द्वारा अनुमति दी गयी। नवंबर 2008 में, चीन और म्यांमार ने 1.5 बिलियन अमेरिकी डॉलर की तेल पाइपलाइन और 1.04 बिलियन अमेरिकी डॉलर की प्राकृतिक गैस पाइपलाइन बनाने पर सहमति जताई। मार्च 2009 में, चीन और म्यांमार ने एक प्राकृतिक गैस पाइपलाइन के निर्माण के लिए एक समझौते पर हस्ताक्षर किए, और जून 2009 में कच्चे तेल की पाइपलाइन के निर्माण के लिए एक समझौते पर हस्ताक्षर किए। निर्माण की शुरुआत का उद्घाटन समारोह 31 अक्टूबर 2009 को मैडे द्वीप पर आयोजित किया गया था।
गैस पाइपलाइन का म्यांमार वाला हिस्सा 12 जून 2013 को पूरा हुआ और 21 अक्टूबर 2013 को चीन में गैस का प्रवाह शुरू हुआ। तेल पाइपलाइन अगस्त, 2014 में पूरी हुई थी।
खाराखोरम संग्रहालय
खाराखोम संग्रहालय (मंगोलियाई: Хархорин Музей) मंगोलिया के खारखोरिन में एक संग्रहालय है। संग्रहालय मंगोलियाई इतिहास से कलाकृतियों का प्रदर्शन करने के लिए समर्पित है।
संग्रहालय का निर्माण जापान अंतर्राष्ट्रीय सहयोग एजेंसी और जापानी सरकार की सहायता से 2009 में शुरू हुआ था। 2010 में, खानाबदोश सभ्यताओं के अध्ययन संस्थान के द्वारा ओवोरख़ानगई प्रांत से 10 कलाकृतियों का दान किया गया। मंगोलियाई सरकार ने संग्रहालय में 45 करोड़ तोगरोग का निवेश किया। संग्रहालय 2011 में पहली बार खोला गया था। कोनोइके, एक जापानी कंपनी संग्रहालय के निर्माण की प्रभारी थी। 2021 में, विज्ञान और प्रौद्योगिकी फाउंडेशन द्वारा वित्त पोषित और मंगोलिया के राष्ट्रीय विश्वविद्यालय द्वारा कार्यान्वित एक वर्चुअल संग्रहालय प्रदर्शनी, खारखोरम की स्थापना की 800वीं वर्षगांठ के लिए आयोजित किया गया था।
संग्रहालय में खाराखोरम के खंडहरों में खुदाई से मिली कलाकृतियां हैं। संग्रहालय में हुन्नू काल, लियाओ राजवंश, उईग़ुर ख़ागानत, मंगोल साम्राज्य और जू-जान ख़ागानत की कलाकृतियां हैं। 2020 में, यह दर्ज किया गया था कि संग्रहालय में 3128 कलाकृतियां थीं, इनमें से कुछ पुरापाषाण काल से लेकर 14 वीं शताब्दी तक की हैं। प्रदर्शनियों में गुयुक खान के पत्र की एक प्रति है, और जियोवानी दा पियान डेल कार्पाइन के अभिलेखों के अनुसार, इस पत्र में कोज़्मा नाम के एक रूसी शिल्पकार द्वारा बनाई गई मुहर शामिल है। इसके अलावा संग्रहालय में काराकौम के स्मारक का एक शिलालेख है, यह शिलालेख 1347 में टोगोनतुमर खान के शासनकाल में बनाया गया था। इस विरूपण साक्ष्य में पारंपरिक मंगोलियाई लिपि और चीनी में शिलालेख हैं। यह शिलालेख आंशिक रूप से कराकोरम अवशेषों में स्थित एक कछुए की मूर्ति पर रखा गया था। यह शिलालेख मंगोलियाई इतिहास की घटनाओं के बारे में बताता है, जैसे कि महान बौद्ध मंदिरों का निर्माण।
मिंग राजवंश द्वारा 1380 में एक हमले के दौरान इस स्मारक को खंडित कर दिया गया था। इस स्मारक के टुकड़ों को एर्डीन जू मठ में रखा गया था। इसके अलावा, संग्रहालय में फाग-पा लिपि के साथ मुहर है, यह लिपि एक प्राचीन मंगोलियाई लेखन विधि है। इस मुहर को एक बहुत महत्वपूर्ण विरूपण साक्ष्य माना जाता है, जिसे उत्तरी युआन राजवंश के सम्राट बिलिगतुरु खान आयुषीरिदारा द्वारा इस्तेमाल किया गया था। संग्रहालय में अरबी और फाग-पा लिपि में शिलालेखों के साथ 300 मंगोलियाई शाही सिक्के हैं, जो 2000 से 2005 के दौरान काराकोरम में पाए गए थे। संग्रहालय में बुद्ध की एक मूर्तिकला, एक कालविंका मूर्तिकला, साथ ही युआन और सांग राजवंशों के समय से संबंधित चीनी मिट्टी के बरतन भी शामिल हैं।
चीन-प्रशांत संबंध
बीतें वर्षों में प्रशांत महासागर और उसमे स्थित द्वीप और राष्ट्र (ओशिनिया), चीन और ताइवान के लिए निरंतर राजनयिक प्रतिस्पर्धा का एक मंच रहा है।चीन का आदेश है कि कोई भी राज्य पीआरसी (चीन) और आरओसी (ताइवान) दोनों के साथ राजनयिक संबंध नहीं रख सकता है। 2019 तक, ओशिनिया में दस राज्यों के चीन के साथ राजनयिक संबंध हैं, और चार के आरओसी (ताइवान) के साथ राजनयिक संबंध हैं। ये संख्या में उतार-चढ़ाव होता है क्योंकि प्रशांत द्वीप राष्ट्र अपनी विदेश नीतियों का पुनर्मूल्यांकन करते रहते हैं, और बीजिंग और ताइपे (ताइवान की राजधानी) के बीच राजनयिक मान्यता पे अपना रुख बदलते रहते हैं। किस "चीनी" सरकार को मान्यता दी है, यह मुद्दा कई प्रशांत द्वीप राष्ट्रों के चुनावों में एक केंद्रीय विषय बन गया है, और इसने अविश्वास के कई वोटों को जन्म दिया है।
हालांकि ऑस्ट्रेलिया और न्यूजीलैंड दोनों ने लंबे समय से पीआरसी को मान्यता दी है और उससे स्थिर और सौहार्दपूर्ण संबंध बनाए रखते हैं। परन्तु पीआरसी और आरओसी छोटे प्रशांत द्वीप राष्ट्रों से सक्रिय रूप से राजनीतिक लाभ लेते रहते हैं, जिसे टिप्पणीकारों ने "चेकबुक कूटनीति" के रूप में संदर्भित किया है। आमतौर पर इसके लिए ये दोनों देश अन्य राष्ट्रों को विकासात्मक सहायता प्रदान करते हैं, जैसे बड़े सरकारी परिसरों, स्टेडियमों, या बुनियादी ढांचे के निर्माण में सहायता प्रदान करना। ताइवान के समाचार पत्र द चाइना पोस्ट के अनुसार, "ताइवान और चीन राजनयिक संबंधों के लिए जमकर प्रतिस्पर्धा करते हैं, और दोनों पक्षों ने राजनयिक संबंधों को मजबूत करने या एक दूसरे से सहयोगियों को चुराने के लिए लाखों डॉलर खर्च किये हैं।"
कई प्रशांत द्वीप राज्यों को आरओसी या पीआरसी से महत्वपूर्ण मात्रा में विकास सहायता प्राप्त होती है। द एज पत्रिका के हामिश मैकडॉनल्ड्स ने 2003 में रिपोर्ट किया कि "ताइवान की राजनयिक मान्यता के खिलाफ चीन का समर्थन करना और समर्थन हटाना प्रशांत द्वीप राष्ट्रों के लिए एक आकर्षक निर्यात अर्जक बन गया है"। आरओसी के प्रशांत सहयोगी संयुक्त राष्ट्र में ताइवान के हितों को बढ़ावा देने के लिए सक्रिय रूप से प्रयास करते हैं।
भारतीय रिपब्लिकन पार्टी (आठवले)
भारतीय रिपब्लिकन पार्टी (आठवले) (संक्षेप में RPI(A)) भारत का एक राजनैतिक दल है। यह भारतीय रिपब्लिकन पार्टी से टूटकर निकली हुई पार्टी है। रामदास आठवले इसके अध्यक्ष हैं।
न्यातापोला मंदिर
न्यातापोला मंदिर (नेपाली: 𑐒𑐵𑐟𑐵𑐥𑑀𑐮𑑃‎/𑐒𑐵𑐟𑐵𑐥𑑀𑐮𑑂𑐴𑑃‎, देवनागरी: तापोलं जहां: न्याया) नेपाल के भक्तपुर में स्थित एक पांच मंजिला शिवालय है। यह विशिष्ट पत्थर और धातु से निर्मित है और लकड़ी के शिल्प कौशल के साथ यह सुशोभित है। अब तक यह कम से कम चार बड़े भूकंपों से बचा है। यह मंदिर सिद्धि लक्ष्मी को समर्पित है, जो एक तांत्रिक देवी है और शुभता प्रदान करती हैं पर कुछ लोग इन्हें माता लक्ष्मी समझने की भूल कर बैठते हैं। यह नेपाल के दो स्वतंत्र पांच मंजिला मंदिरों में से एक है, दूसरा मंदिर पाटन दरबार क्षेत्र के उत्तरी भाग में स्थित कुंभेश्वर मंदिर है। यह मंदिर नेवारी राजा भूपतीन्द्र मल्ल के शासनकाल के दौरान नेपाल संवत् 822 में 7 महीने की अवधि के दौरान बनाया गया था, अर्थात 1702ई॰ से 1703ई॰ तक के बीच में।
न्यातापोला मंदिर भक्तपुर का सबसे ऊंचा स्मारक है। भक्तपुर के स्थानीय लोगों की एक मान्यता ​​है कि शहर में कोई अन्य स्मारक न्यातापोला से ऊंचा नहीं बन सकता और इससे ऊंची कोई भी इमारत कभी बनी है तो वह लगातार बिजली की चपेट में आई है। इस प्रकार यह मंदिर भक्तपुर के लोगों के लिए एक महान सांस्कृतिक महत्व का केन्द्र है क्योंकि शहर के कई अन्य लोककथाएं इस स्मारक पर आधारित हैं। न्यातापोला क्षेत्र भक्तपुर शहर को ठाणे और कोन्हे दो भागों में विभाजित करता है।
भक्तपुर नेपाल में काठमांडू उपत्यका के तीन शहरों में से एक है। यह राजधानी शहर काठमांडू से ज्यादा दूर नहीं है। भक्तपुर नाम का अर्थ "भक्तों का शहर" है। पंद्रहवीं शताब्दी का यह प्राचीन और मध्यकालीन शहर आज युनेस्को की विश्व धरोहर स्थल का हिस्सा है, जो उन इमारतों को सुरक्षित रखता है जो सार्वभौमिक रूप से सांस्कृतिक और प्राकृतिक मूल्य के हैं।
"सिद्धग्नि कोत्याहुति देवल प्रतिष्ठा" के अनुसार राष्ट्रीय अभिलेखागार में रखी गई एक नेवारी पांडुलिपि से पता चलता है कि मंदिर को पाटन और अन्य पड़ोसी समुदायों जैसे बानेपा, पनौती, संगा, धुलीखेल की मदद से केवल 7 महीनों में बनाया गया था। यह उस समय में बनाया गया था जब भारत में ताजमहल भी निर्माणाधीन था। मंदिर के त्वरित निर्माण का मुख्य कारण सभी आवश्यक कच्चे माल की अग्रिम तैयारी और नेपाल मंडल के लोगों द्वारा उदार सहायता को माना जाता है। निर्माण कार्य समाप्त होने के बाद, आभारी राजा भूपतिंद्र मल्ल ने सभी सहायकों के लिए एक भव्य दावत का आयोजन किया था। ऐतिहासिक अभिलेखों के अनुसार, भव्य भोज समारोह में 30,000 से अधिक लोगों ने भाग लिया। पांडुलिपि में यह भी कहा गया है कि मल्ल राजा ने मंदिर में लगे सभी प्रकार की ईंटों के लिए 7 ईंट कारखाने का निर्माण किया था। उपर्युक्त पांडुलिपि के अनुसार निर्माण के दौरान 1,135,350 ईंट का प्रयोग किया गया था, इसके अतिरिक्त 123,304 ईंटों का उपयोग अन्य चीज़ों को बनाने में किया गया था। शिवालय की सभी पांचों छतों पर लगभग 528 छोटी घंटियाँ टंगी हैं। ऐसा माना जाता है कि मूल रूप से 529 घंटियाँ बनाई गई थीं और केवल 528 का उपयोग किया गया था। बची हुई एक घंटी बाद में खो गई थी। खोई हुई घंटी बाद में स्थानीय लोककथाओं का एक अभिन्न अंग बन गई, जिसके गायब होने से जुड़ी कई कहानियाँ आज उपलब्ध है, कई लोगों ने कहा कि बेताल या बीटा डियो नाम का बच्चा एक रात निर्माण स्थल पर आया और एक घंटी ले गया। यह भी कहा जाता है कि बीटा डियो ने ही मंदिर के शीर्ष पर गजू (स्वर्ण शिखर) स्थापित किया था। आज उनकी पेंटिंग चौक पर एक पत्थर के चबूतरे पर देखी जा सकती है।
कुंभेश्वर मंदिर
श्रम सुविधा
श्रम सुविधा भारत सरकार का एक वेब पोर्टल है जहाँ श्रम और श्रमिकों से सम्बन्धित सभी प्रकार के कार्यों को कर पाने की सुविधा प्रदान की गयी है।
ई-श्रम कार्ड केंद्र सरकार और राज्य सरकार द्वारा जारी किया गया एक योजना है जिसके तहत देश सभी असंगठित कामगारों का एक राष्ट्रीय डेटाबेस बनाया जा रहा है जिसे आधार कार्ड से जोड़ा जायेगा इस योजना के तहत गरीब किसानो और असंगठित कामगारों का नाम, पता, व्यवसाय और बहुत सारी जानकारिय इकठ्ठा की जा रही है ताकि सरकार द्वारा किये गए सभी योजनाओं का सीधा लाभ इन तक पहुच सके |
और इसके साथ ही सामाजिक सुरक्षा योजनाओं का भी विस्तार किया जायेगा| एक तरह से देखा जाये तो यह देश का पहला ऐसा डेटाबेस है जिसमे सभी प्रवासी कामगारों , गिग, प्लेटफोर्म कामगारों और सन्निर्माण कामगारों पूरा विवरण होगा |
ई-श्रम कार्ड योजना वास्तव में केंद्र सरकार और राज्य सरकार द्वारा लांच की गई एक योजना है जिसकी सहायता से देश के हर असंगठित कामगारों का पूरा जानकारी इकठ्ठा किया जायेगा और असंगठित कामगारों को एक ई-श्रम कार्ड दिया जायेगा जिसकी सहायता से केंद्र सरकार और राज्य सरकार द्वारा पारित किये जाने वाले सभी योजनाओ का सीधा लाभ असंगठित कामगारों तक पहुच सके और इसका इन सबका सुचारू रूप से संचालन कर सके|
ई-श्रम कार्ड बनवाने के लिए सरकार की तरफ से ऑनलाइन फॉर्म जरी किया गया है जिसे आप अपनी सारी जानकारी भर के इस कार्ड को प्राप्त कर सकते है इसके रजिस्ट्रेशन की पूरी प्रक्रिया निचे दिया गया है जिसे आप पढ़ भी सकते है, आप अपने नजदीकी CSC Center पर जाकर भी इस कार्ड को बनवा सकते है |
ली उँग्नो कला संग्रहालय
ली उँग्नो संग्रहालय (कोरियाई: 이응노미술관) दक्षिण कोरिया के डेजॉन में स्थित एक कला संग्रहालय है।
संग्रहालय का उद्घाटन 2007 में हुआ था। संग्रहालय के डिजाइनरों ने 2007 के कोरियाई वास्तुकला पुरस्कारों में उत्कृष्टता का पुरस्कार जीता, और इमारत के अद्वितीय डिजाइन के लिए कोरिया आर्किटेक्ट्स एसोसिएशन पुरस्कार भी जीता। संग्रहालय की इमारत को फ्रांसीसी वास्तुकार लॉरेंट ब्यूडॉइन द्वारा डिजाइन किया गया था। 2012 में, सियो सेउंग-वान ने ली उँग्नो द्वारा बनाई गई एक पेंटिंग संग्रहालय को दान की, इस पेंटिंग को "सेवन लॉन्गविटी 8-पैनल स्क्रीन" कहा जाता है। अप्रैल 2013 में, पार्क इन-क्योंग ने संग्रहालय में ओरिएंटल पेंटिंग पर लगभग दो सत्र किए। 2020 से यह संग्रहालय गूगल कला और संस्कृति मंच का हिस्सा रहा है। जून 2021 में, संग्रहालय ने एक आभासी प्रदर्शनी का आयोजन किया। 2021 में, संग्रहालय ने 2021 की गर्मी की छुट्टी के लिए उन्ग्नो ली शिक्षा कार्यक्रम शुरू किया।
संग्रहालय में कला के 1,366 कार्य हैं। संग्रहालय की प्रदर्शनियों में से एक, आर्टलैब में किम देओक-हान के कार्यों को प्रदर्शित किया गया था। संग्रहालय ने 1960 और 1980 के दशक की मूर्तियों की प्रदर्शनी भी लगाई है।
जुलाई 2014 में, संग्रहालय ने 119 कार्यों की एक प्रदर्शनी प्रस्तुत की, जो पहली उँग्नो ली कला प्रतियोगिता में जीती थी, जिसमे दक्षिण कोरिया के प्राथमिक विद्यालयों के लगभग 700 छात्रों ने भाग लिया था। अक्टूबर 2014 में, संग्रहालय ने हंस हार्टुंग, पियरे सोलेज और ज़ाओ वू-की के कार्यों के साथ एक प्रदर्शनी प्रस्तुत की। 2015 में, संग्रहालय ने काइस्त स्कूल ऑफ कल्चर एंड टेक्नोलॉजी और संग्रहालय प्रौद्योगिकी कंपनी टैंगो माइक के सहयोग से एक प्रदर्शनी शुरू की, जिसे "अनग्नो ली, शांति का एक इशारा" कहा जाता है। 2018 में, संग्रहालय ने 1950 से 1980 के दशक की कलाकृतियों के साथ "द एपिक ऑफ एब्स्ट्रक्शन" नामक एक प्रदर्शनी शुरू की। अक्टूबर 2021 में, "मेरे कमरे की खिड़की से परे" नामक एक प्रदर्शनी संग्रहालय में प्रस्तुत की गई, जिसमें पार्क इन-क्यूंग की कलाकृति की विशेषता थी। संग्रहालय की पांचवीं आर्टलैब प्रतियोगिता में कोरियाई कलाकारों चेओन चान-मील, किम जियोंग-इन, कोह डोंग-ह्वान, किम जे-क्यूंग, कांग चेओल-ग्यू, किम जा-हे और कांग चेओल-ग्यू की कलाकृतियां शामिल हैं। 2021 में, संग्रहालय में "फाइंडिंग सॉलिडेरिटी" नामक एक प्रदर्शनी आयोजित की गई थी, जिसमें जू-यंग ओह, वू-जू और ही-क्यूंग लिम की कलाकृतियां थीं।
जियोंगोक प्रागितिहास संग्रहालय
जियोंगोक प्रागितिहास संग्रहालय ( कोरियाई: 전곡 선사 박물관) दक्षिण कोरिया के योनचियोन में स्थित एक संग्रहालय है। इस संग्रहालय की प्रदर्शनियाँ चुगारियोंग दरार घाटी के प्राकृतिक इतिहास पर आधारित है।
संग्रहालय की स्थापना पुरातात्विक कलाकृतियों जैसे कि एच्यूलियन कुल्हाड़ी के संरक्षण के लिए की गई थी, जो योनचियोन प्रांत में हंटन नदी में एक खुदाई में मिली थी। संग्रहालय के निर्माण की लागत 482 लाख थी, जो ग्योंगी कल्चरल फाउंडेशन द्वारा वित्तपोषित था। 2011 में इसे कोरियाई प्रायद्वीप पर सबसे बड़ा प्रागैतिहासिक संग्रहालय माना जाता था। संग्रहालय को एक्स-टू के फ्रांसीसी आर्किटेक्ट, अनौक लीजेंड्रे और निकोलस डेसमाज़िएरेस द्वारा डिजाइन किया गया था। 2012 में, संग्रहालय ने कोरियाई वास्तुकला पुरस्कारों में उत्कृष्टता का पुरस्कार जीता। 2016 से, संग्रहालय गूगल कला और संस्कृति मंच का हिस्सा रहा है। 2019 में, संग्रहालय ने अंतर्राष्ट्रीय डिजाइन उत्कृष्टता पुरस्कार में कांस्य पदक जीता। जियोंगोक संग्रहालय इस पुरस्कार को प्राप्त करने वाला पहला कोरियाई संग्रहालय है।
संग्रहालय में पूर्वी एशिया की सबसे पुरानी कुल्हाड़ियों में से एक के साथ पाषाण युग के कई अवशेष भी हैं। इसके अलावा संग्रहालय में प्योंगयांग में रहने वाले सहेलंथ्रोपस और होमो सेपियन्स के जीवाश्म हैं। संग्रहालय में मानव विकास के साथ-साथ पत्थर के औजारों पर भी प्रदर्शनियाँ हैं। संग्रहालय में मैमथ पर भी प्रदर्शनियाँ हैं। संग्रहालय में कोरिया के प्रारंभिक मानव जीवन के बारे में गुफा चित्र और आदिम झोपड़ियां हैं। संग्रहालय में 5,000 साल पुरानी ममी, साथ ही हिमयुग के जानवरों के जीवाश्म, जैसे गुफा भालू, आदिम घोड़े, कृपाण-दांतेदार बाघ और विशाल मैमथ शामिल हैं। संग्रहालय में मनुष्यों के मॉडल के साथ-साथ खुदाई वाली जियोंगोक-री कलाकृतियां भी हैं। अप्रैल 2021 में, संग्रहालय ने पुरापाषाण काल के बारे में एक प्रदर्शनी प्रस्तुत की जिसमें प्रागैतिहासिक कपड़ों, दफन अवशेषों, कलाकृतियों और पत्थर के औजारों सहित 120 वस्तुओं का प्रदर्शन किया गया। अक्टूबर 2021 में, संग्रहालय को बौद्ध कलाकार मोंक तेहवांग द्वारा "ताहवांग योंगसेओंगयोंगडो" नामक एक ड्रैगन की एक पेंटिंग प्राप्त हुई।
भूपतीन्द्र मल्ल
भूपतीन्द्र मल्ल नेपाल के मल्ल वंश के राजा थे जिन्होने 1696 से 1722 तक भक्तपुर पर शासन किया।
नेपाल सम्वत्
नेपाल सम्वत्( नेपाल भासा : नेपाली : ) नेपाल के लोगों द्वारा उपयोग किया जाने वाला चंद्र-सौर पंचाङ्ग है। कैलेंडर युग 20 अक्टूबर 879 ईस्वी को शुरू हुआ। इस प्रकार नेपाल सम्वत का वर्ष 1142, ईस्वी सन 2021-2022 के तुल्य है। नेपाल संबत सिक्कों, पत्थर और तांबे की प्लेट के शिलालेखों, शाही आदेशों, इतिहास, हिंदू और बौद्ध पांडुलिपियों, कानूनी दस्तावेजों और पत्राचार में उपयोग किया गया। यद्यपि नेपाल संबत को नेपाल का राष्ट्रीय पंचांग घोषित किया गया है और नेपाल में व्यापक रूप से इसका उपयोग किया जाता है, किन्तु यह मुख्यतः नेवार समुदाय द्वारा उपयोग किया जाता है और विक्रम संवत पूरे देश में प्रमुख पञ्चाङ्ग बना हुआ है।
माकीको मोरी
माकीको मोरी ( जापानी: 森 万紀子 , 19 दिसंबर, 1934 - 17 नवंबर, 1992 से पहले) एक जापानी उपन्यासकार थीं। उन्होंने अपनी पुस्तक युकी ओना (雪女) के लिए 1980 का इज़ुमी क्योका साहित्य पुरस्कार जीता।
मोरी का जन्म 19 दिसंबर, 1934 को जापान के साकाता में ईको मात्सूरा के रूप में हुआ था। वह तीन बच्चों में मँझली थीं। उनके पिता एक चिकित्सक थे। जब वह छह साल की थीं, तब उनके पिता की मृत्यु हो गई। मोरी 10 साल की उम्र में ही गठिया से पीड़ित होने लगी थी। उन्होंने 1953 में यामागाटा प्रीफेक्चुरल सकाता हिगाशी हाई स्कूल से स्नातक की उपाधि प्राप्त की। जब वह 19 वर्ष की थीं, तब उनकी माँ की मृत्यु हो गई। अपनी माँ की मृत्यु के बाद मोरी ने घर छोड़ दिया और कोबे, और उसके बाद फिर टोक्यो चली गईं। उन्होंने पढ़ना शुरू किया, विशेष रूप से ज्यां-पाल सार्त्र, फ्रांज काफ्का, कोबो आबे और युताका हनिया की रचनाएँ।
मोरी ने 1965 में उपन्यास तंडोकुशा (単独者 ) के साथ एक लेखक के रूप में अपनी शुरुआत की, जिसने बुंगाकुकाई न्यू राइटर्स अवार्ड जीता और अकुतागावा पुरस्कार के लिए नामांकित किया गया। उनकी कई अन्य पुस्तकों को भी इस पुरस्कार के लिए नामांकित किया गया था, जैसे 1965 में क्योरी (距離), 1969 में मित्सुयाकू (密約) और 1971 में किरोई शोफू (黄色い娼婦)। उनकी तीन कृतियों को महिला साहित्य पुरस्कार के लिए नामांकित किया गया था। 1980 में उनकी पुस्तक युकी ओना (雪女) ने साहित्य के लिए इज़ुमी क्योका पुरस्कार जीता।
मोरी ने एक एकांत जीवन व्यतीत किया। 17 नवंबर 1992 को उनकी मृत्यु का पता चला। अपने पूरे करियर में उन्होंने नौ किताबें लिखीं। मित्सुको ताकाहाशी ने बाद में उनके जीवन के बारे में एक किताब लिखी जिसका शीर्षक था "युकी ओना डेंसेत्सु नाज़ो नो सक्का मोरी मकिको" (雪女」伝説 )।
मोरी की शैली को उनकी अलग-थलग महिला नायक के लिए जाना जाता था, जो नास्तिवादी दृष्टिकोण के साथ निराशाजनक जीवन जीती हैं। वे अक्सर भावनात्मक रूप से विचलित होती थीं और बिना पहचान की समझ के साथ भटकती थीं। उनके कई कार्य अलगाव और मृत्यु की अनिवार्यता के बारे में हैं।
नुवाकोट महल
नुवाकोट महल 18वीं शताब्दी में नेपाल के राजा पृथ्वी नारायण शाह द्वारा निर्मित एक महल है, जो नेपाल में बागमती प्रांत के नुवाकोट जिले में बिदुर नगर पालिका के अंतर्गत स्थित है। हालांकि नुवाकोट, बागमती प्रांत में नुवाकोट महल के अतिरिक्त अन्य और आठ महल भी है इसी कारण इसे नुवाकोट अर्थात नौ किला कहा जाता है।
इसके भौगोलिक महत्व के कारण ही यहाँ बने किले को गोरखा साम्राज्य सहित कई पड़ोसी राज्यों द्वारा बार-बार जीतने का प्रयास किया गया था। आधुनिक नेपाल के संस्थापक पृथ्वी नारायण शाह ने 26 सितंबर, 1744 को एक आश्चर्यजनक हमला करके पहाड़ी किले पर कब्जा कर लिया, जिसके बाद मल्ल राजा जय प्रकाश मल्ल ने अगले वर्ष नुवाकोट किले पर जीत हासिल करने का एक अंतिम प्रयास किया, तब कासी राम थापा के नेतृत्व में मल्ल सेना ने नालदुम में गोरखा सेना को हराया था। हालांकि, गोरखा सेना हमले को विफल करने में सफल रही और इस किले को गोरखा नियंत्रण में एक स्थायी किले के रूप में सुरक्षित कर लिया गया। बाद में निर्धारित किया गया कि यह महल काठमांडू उपत्यका (काठमांडू, पाटन, भडगांव) में सभी तीन मल्ल साम्राज्यों की अंतिम विजय के लिए एक प्रमुख मंच के रूप में काम करेगा, यह अंतिम विजय का प्रयास 1768 और 1769 में पृथ्वी नारायण शाह के विरुद्ध रहा था।
यह किला नेपाल के इतिहास में महत्वपूर्ण भूमिका निभाता है। 1792 में नेपाल-चीन संघर्ष के दौरान जनरल फू-कांग-एन के तहत चीनी सेना ने किले पर कब्जा कर लिया था। चीन के साथ युद्ध समाप्त होने के तुरंत बाद यह 1793 में ब्रिटिश दूत कैप्टन विलियम जे॰ किर्कपैट्रिक और कार्यवाहक रीजेंट बहादुर शाह के बीच पहली मुलाकात का स्थान भी बना था।
नुवाकोट महल को वर्तमान में अप्रैल 2015 के नेपाल भूकंप के बाद पुनर्निर्मित किया जा रहा है क्योंकि भूकम्प ने परिसर को तबाह कर दिया था। इसके अतिरिक्त नुवाकोट महल को 2008 में युनेस्को की संभावित साइट के रूप में सूचीबद्ध किया गया है।
गान तानिगावा
गान तानिगावा ( जापानी: 谷川 , 25 दिसंबर, 1923 - 2 फरवरी, 1995) एक जापानी कवि, आलोचक और सामाजिक कार्यकर्ता थे। वे मुख्य रूप से "सकुरु मुरा" (サークル村) कवि समूह के साथ अपने काम के लिए जाने जाते हैं।
तानिगावा का जन्म इवाओ तानिगावा (谷川 ) के रूप में 25 दिसंबर, 1923 को मिनामाटा, कुमामोटो में हुआ था। वे छह बच्चों में से दूसरे थे। उनके भाई-बहनों में केनिची तनिगावा और मिचियो तानिगावा शामिल हैं। उन्होंने 1942 में टोक्यो इम्पीरियल विश्वविद्यालय में प्रवेश किया। वे द्वितीय विश्व युद्ध के दौरान सेना में एक छात्र के रूप में भर्ती थे, लेकिन 1945 में विश्वविद्यालय लौट आए और अपनी डिग्री पूरी की।
स्नातक होने के बाद तानिगावा ने एक पत्रकार के रूप में काम किया। काम करते हुए वे एक कविता समूह में शामिल हो गए जिसने बोइन (母音) नामक एक पत्रिका प्रकाशित की। 1947 में तनिगावा जापानी कम्युनिस्ट पार्टी में शामिल हो गए। उन्होंने 1954 में कविता का अपना पहला खंड प्रकाशित किया, और उसके बाद 1956 और 1960 में। 1958 में वे काज़ू मोरिसाकी और ईशिन उनो के साथ चिकुहो क्षेत्र में चले गए और "सकुरु मुरा" (サークル村 サークル村) नामक एक कविता समूह और पत्रिका की स्थापना की।
एंपो विरोध के दौरान तनिगावा ने कम्युनिस्ट पार्टी छोड़ दी। इसके बजाय वे उस समय हो रही मीके कोयला खदान की हड़ताल में शामिल हो गए। जब वह विफल हो गया, तो उन्होंने एक छोटी खदान में संगठित होने की कोशिश की। अक्सर उनका काम स्थानीय स्तर पर केंद्रित होता था, उस बदलाव से फिर बड़े पैमाने पर प्रभाव डालने की उम्मीद के साथ। 1962 में उन्होंने मसाओ मात्सुदा , हिरोशी कवानी, और केंजी यामागुची के साथ एक स्कूल शुरू करने की कोशिश की, लेकिन वह प्रयास असफल रहा। 1966 में उन्होंने अपना लेखन रोक दिया और टोक्यो लौट आए, जहाँ उन्होंने एक कंपनी की स्थापना की। वे 1978 में नागानो प्रान्त चले गए, फिर 1980 में अपनी कंपनी छोड़ दी।
गान को न्यू लेफ्ट आंदोलन के पूर्ववर्ती के रूप में श्रेय दिया जाता है, जबकि उन्होंने उस आंदोलन के लिए काभी नहीं लिखा। उनकी लेखन शैली को "जादुई, लेकिन अत्यधिक वैचारिक" कहा गया है।
2 फरवरी, 1995 को कावासाकी में फेफड़े के कैंसर से तानिगावा की मृत्यु हो गई।
एन्टेबे अंतर्राष्ट्रीय हवाई अड्डा
एंटेबे अंतरराष्ट्रीय हवाई अड्डा युगांडा का प्रमुख अंतरराष्ट्रीय हवाई अड्डा है। इसे कम्पाला एन्टेबे हवाई अड्डा के नाम से भी जाना जाता है। यह एंटेबे शहर के दक्षिण-पश्चिम में लगभग पर, विक्टोरिया झील के उत्तरी किनारे पर स्थित है। यह युगांडा की राजधानी और सबसे बड़े शहर कंपाला के केंद्रीय व्यापार जिले के दक्षिण-पश्चिम में सड़क मार्ग से लगभग दूर है।
यह युगांडा का एकमात्र अंतरराष्ट्रीय हवाई अड्डा है। युगांडा के नागरिक उड्डयन प्राधिकरण के मुख्यालय को हवाई अड्डे के राजमार्ग (एंटेबे-कम्पाला एक्सप्रेसवे और टनल रोड) से एक नए ब्लॉक में स्थानांतरित कर दिया गया है, लेकिन यह हवाई अड्डे के टर्मिनलों के निकट ही है।
चीन के एक्ज़िम बैंक द्वारा यूगांडा सरकार को दिए गए कर्ज़ को ना चुका पाने की वजह से नवंबर २०२१ में यूगांडा के इस एकमात्र अंतरर्रष्ट्रीय हवाई अड्डे को चीन ने अपने नियंत्रण में ले लिया है।
हवाई अड्डे को ब्रिटिश औपनिवेशिक अधिकारियों द्वारा खोला गया था। 10 नवंबर 1951 को, हवाईअड्डे को औपचारिक रूप से इसकी सुविधाओं के विस्तार के बाद फिर से खोल दिया गया था। रनवे 12/30 अब , डी हैविलैंड कॉमेट की सेवाओं की तैयारी में खोला गया। हवाई अड्डे का नया मुख्य टर्मिनल भवन यूगोस्लाव मोंटेनिग्रिन वास्तुकार अलेक्सांद्र केकोविच द्वारा डिजाइन किया गया था और 1972-1973 की अवधि में एनर्जोप्रेओजेक्ट होल्डिंग द्वारा बनाया गया था।
पुराने एंटेबे हवाई अड्डे का उपयोग युगांडा के सैन्य बलों द्वारा किया जाता है। यह तेल अवीव से पेरिस जाने के रास्ते में एथेंस, ग्रीस में एक बार रुकने के बाद एयर फ़्रांस फ़्लाइट 139 के अपहरण के बाद 1976 में इज़राइली सेरेत मटकल द्वारा एक बंधक बचाव अभियान का प्रमुख केंद्र था, जिसे ऑपरेशन एंटेबे करार दिया गया था। उस बचाव का स्थान पुराना टर्मिनल था, जिसे इसके नियंत्रण टावर और हवाईअड्डा हॉल को छोड़कर अब ध्वस्त कर दिया गया है। 2006 में प्रकाशित एक रिपोर्ट के अनुसार, पुराने हवाई अड्डे के स्थान पर एक घरेलू यात्री टर्मिनल बनाने की योजना बनाई गई थी। अप्रैल 1979 में हवाई अड्डे को आंशिक रूप से नष्ट कर दिया गया था जब इसे युगांडा-तंजानिया युद्ध के दौरान तंजानियाई बलों द्वारा कब्जा कर लिया गया था।
फरवरी 2015 में, कोरिया अंतर्राष्ट्रीय सहयोग एजेंसी के माध्यम से दक्षिण कोरिया की सरकार ने युगांडा सरकार (जीओयू) को हवाई अड्डे के आधुनिकीकरण की दिशा में UGX:27 अरब का अनुदान दिया। उसी महीने में, जीओयू ने हवाई अड्डे के तीन चरण के उन्नयन और विस्तार की शुरुआत 2015 से 2035 तक की। संपूर्ण नवीनीकरण बजट लगभग अमेरिकी$586 मिलियन है।
अप्रैल 2016 में, कार्य मंत्री जॉन बयाबागमी ने प्रस्थान और आगमन लाउंज का विस्तार करने के लिए एक UGX:42.6 अरब (US$11.4 मिलियन) की परियोजना शुरु की। काम सेयानी ब्रदर्स लिमिटेड द्वारा किया जाना था और युगांडा के नागरिक उड्डयन प्राधिकरण द्वारा पूरी तरह से वित्त पोषित किया जाना था। निर्माण 1 जून 2016 को शुरू होना था और दिसंबर 2017 में पूरा होना था। यह काम दक्षिण कोरिया की सरकार और पीपुल्स रिपब्लिक ऑफ चाइना द्वारा आंशिक रूप से वित्त पोषित बड़े विस्तार से अलग है।
यात्री सुविधाओं में एक बाएं सामान का कार्यालय, बैंक, स्वचालित टेलर मशीन, विदेशी मुद्रा ब्यूरो, रेस्तरां और शुल्क मुक्त दुकानें शामिल हैं ।
2002 के बाद से, हवाई अड्डे पर अंतरराष्ट्रीय यात्री यातायात में सालाना वृद्धि हुई है, 2014 और 2009 को छोड़कर जब महान मंदी के कारण एक छोटी सी गिरावट आई।
मियोको मात्सुतानि
मियोको मात्सुतानि (जापानी: 松谷 , 14 फरवरी, 1926 - 28 फरवरी, 2015) एक जापानी चित्र पुस्तक लेखक और लोककथा शोधकर्ता थीं। वे अपनी किताब "टैरो द ड्रैगन बॉय" लिखने के लिए जानी जाती हैं।
मात्सुतानि का जन्म 14 फरवरी, 1926 को जापान के टोक्यो में हुआ था। वह एक वकील और राजनीतिज्ञ योजिरो मात्सुतानि की सबसे छोटी संतान थीं। वह एक उत्साही पाठक थीं। उन्होंने 1943 में हाई स्कूल से स्नातक की उपाधि प्राप्त की। हालाँकि, 11 वर्ष की आयु में उनके पिता की मृत्यु होने के कारण उनका परिवार उन्हें कॉलेज भेजने का जोखिम नहीं उठा सकता था। इसके बजाय, उन्होंने निहोन कांग्यो जिन्को नामक बैंक और जापान ट्रैवल ब्यूरो में काम किया। 1945 मेंद्वितीय विश्व युद्ध के दौरान हुई टोक्यो की बमबारी के दौरान उनका परिवार नागानो प्रान्त के नाकानो शहर में पलायन कर गया। वहां उनकी मुलाकात जोजी त्सुबोता से हुई, जो एक लेखक के रूप में उनके उपदेशक रहे।
मात्सुतानि की पहली पुस्तक नामक एक लघु कथाओं का संग्रह था, जिसने एक पुरस्कार जीता। उन्होंने 1955 में ताकुओ सेगावा से शादी की। साथ में दोनों ने नागानो क्षेत्र की पारंपरिक किंवदंतियों को एकत्र किया। इस शोध ने अंततः उनकी 1960 की पुस्तक "टैरो द ड्रैगन बॉय" को प्रेरित किया। इसने हंस क्रिश्चियन एंडरसन पुरस्कार जीता और बाद में इसे एक फिल्म के रूप में रूपांतरित किया गया। वे अपनी पुस्तक लिटिल मोमो-चान (ちいさいモモちゃん , "चिसाई मोमो-चान") के लिए भी प्रसिद्ध थीं, जो 1964 में प्रकाशित हुई थी। इसने बच्चों के साहित्य के लिए नोमा पुरस्कार जीता। उन्होंने "केदान रेस्तरां" श्रृंखला का संपादन भी किया।
युवा पाठकों के लिए उनकी किताबें अक्सर माताओं और बच्चों के बीच संबंधों पर केंद्रित होती हैं, जबकि पुराने पाठकों के लिए उनकी किताबों में सामाजिक मुद्दों पर व्यापक ध्यान दिया जाता है। उन्होंने लोककथाओं के आधार पर जो कहानियाँ लिखीं वे विशेष रूप से मनुष्यों और प्रकृति के बीच संबंधों पर केंद्रित थीं।
28 फरवरी, 2015 को टोक्यो में मत्सुतानी की वृद्धावस्था में मृत्यु हो गई।
जाकिर खान(कॉमेडियन)
जाकिर खान एक भारतीय स्टैंड-अप कॉमेडियन, लेखक, कवि, प्रस्तुतकर्ता और अभिनेता हैं। 2012 में, उन्होंने कॉमेडी सेंट्रल की भारत की सर्वश्रेष्ठ स्टैंड अप कॉमेडियन प्रतियोगिता जीतकर लोकप्रियता हासिल की। वह एआईबी के साथ एक समाचार कॉमेडी शो, ऑन एयर का भी हिस्सा रहे हैं। उन्होंने अमेज़ॅन प्राइम वीडियो पर दो घंटे की स्टैंडअप स्पेशल: "हक से सिंगल (2017) और" "काक्षा ग्यारवी" (2018) भी जारी किए हैं। उन्हें लोकप्रिय रूप से "सख्त लौंडा" के रूप में जाना जाता है। जाकिर खान का जन्म और पालन-पोषण इंदौर, मध्य प्रदेश में एक राजस्थानी मुस्लिम परिवार में हुआ था, जो मूल रूप से सीकर, राजस्थान के रहने वाले थे ।  उन्होंने अपने वयस्क जीवन का एक बड़ा हिस्सा दिल्ली में बिताया। वह एक विनम्र पृष्ठभूमि से आते हैं और अपने पिता को अपनी प्रतिभा का समर्थन करने का श्रेय देते हैं।
मिथिला मिरर
मिथिला मिरर (;) मैथिली भाषा का अग्रणी समाचार संस्थान है जो वेब, पत्रिका एवं ऑनलाइन टीवी के माध्यम से सक्रिय है। पूरी दुनिया में मिथिला मिरर को मैथिली भाषा में सर्वाधिक देखे जाने वाले समाचार माध्यम के रूप में जाना जाता है।
मिथिला मिरर का आरंभ 2013 में नई दिल्ली से एक वेब पोर्टल के रूप में हुआ था। बाद में मिथिला मिरर डिजिटल चैनल के रूप में यूट्यूब, फेसबुक और केबल नेटवर्क पर प्रखरता से अपनी उपस्थिति दर्ज करवाई। 2017 में मिथिला मिरर का मासिक पत्रिका शुरू हुआ। वर्तमान में मिथिला मिरर को वैश्विक स्तर पर करोड़ों लोगों के द्वारा देखा जा रहा है और इसे मैथिली मीडिया का अग्रणी समाचार संस्थान के रूप में ख्याति प्राप्त हो चुका है।
वर्तमान में आज तक से जुड़े कुछ लोग इस प्रकार हैं:
कहियौ मुखियाजी मिथिला मिरर का बिहार पंचायत चुनाव 2021 का विशेष कार्यक्रम है और पंचायत चुनाव में इस प्रकार से मीडिया का ग्राउंड रिपोर्ट करने का श्रेय मिथिला मिरर को जाता है।__अनुक्रम_दिखाएँ__ __सूचीबद्ध__ __विषय_जोड़ें_कड़ी__
सूरजपुर (बाराबंकी)
सूरजपुर भारत के अवध उत्तर प्रदेश के बाराबंकी जिले के बानी कोडर प्रखंड का एक गांव एवं रियासत है।
इसे 'सूरजपुर राज्य' ( ' सूरजपुर बहरेला ’ ) के नाम से भी जाना जाता है।
सूरजपुर भारत के उत्तर प्रदेश राज्य के बाराबंकी जिले के बानी कोडर प्रखंड का गांव एवं रियासत है।यह फैजाबाद डिवीजन के अंतर्गत आता है। यह जिला मुख्यालय बाराबंकी से पूर्व की ओर 41 KM दूर स्थित है। बानी कोडर से 6 किमी. राज्य की राजधानी लखनऊ से 61 किमी दूर हैं। सूरजपुर पिन कोड 225409 है और डाक प्रधान कार्यालय राम सनेही घाट हैं। सूरजपुर पिन कोड 225409 है और डाक प्रधान कार्यालय राम सनेही घाट है। दिगसारी (2 किमी), नाथूपुर (3 किमी), हाकामी (3 किमी), असंद्रा (3 किमी), रामपुर (4 किमी) सूरजपुर के नजदीकी गांव हैं। सूरजपुर पश्चिम की ओर सिधौर ब्लॉक, दक्षिण की ओर हैदरगढ़ ब्लॉक, पूर्व की ओर मवई ब्लॉक, उत्तर की ओर दरियाबाद ब्लॉक से घिरा हुआ है। जैदपुर, रुदौली, जैस, लखनऊ सूरजपुर के नजदीकी शहर हैं।
कुरेहिरो कुराहारा
कुरेहिरो कुराहारा (जापानी: 蔵原 , 11 अगस्त, 1861 - 8 जनवरी, 1949) एक जापानी शिक्षक और राजनीतिज्ञ थे। वह कुरेहितो कुराहारा के पिता थे।
कुराहारा का जन्म 11 अगस्त, 1861 को हिगो प्रांत में हुआ था, जो अब एसो, कुमामोटो प्रांत में है। वे कुमामोटो योगाको का हिस्सा रहे, जहां वे कुमामोटो बैंड नामक ईसाई संगठन के सदस्य थे। इसके बाद उन्होंने दोशीशा विश्वविद्यालय में अध्ययन किया। उन्होंने 1884 से 1890 तक एंडोवर थियोलॉजिकल सेमिनरी और ऑबर्न थियोलॉजिकल सेमिनरी में विदेश में अध्ययन किया।
कुराहारा 1891 में जापान लौट आए और कुमामोटो प्रान्त में दो स्कूलों के प्रधानाचार्य बन गए। उसी समय उन्होंने कितासातो शिबासाबुरो की छोटी बहन शिउ कितासातो से भी शादी की। इसके बाद वे गिफू प्रान्त चले गए और 1896 में वहां एक मध्य विद्यालय के प्रधानाचार्य बने। हालांकि, उन्होंने 1897 में स्कूल छोड़ दिया और टोक्यो चले गए, जहां उन्होंने पुस्तकालयों को बढ़ावा देने वाले एक शैक्षिक संगठन में काम किया। 1900 में वे रिक्केन सियुकाई पार्टी के संस्थापक सदस्यों में से एक थे। बाद में वे रिक्केन कोकुमिंटो और रिक्केन दोशिकाई के सदस्य भी बने।
1908 में कुराहारा प्रतिनिधि सभा के लिए चुने गए। पद पर रहते हुए उन्होंने 1910 में जापान-ब्रिटिश प्रदर्शनी में जापानी गाँव के खिलाफ बात की। उन्होंने 25 जनवरी, 1911 को मंच ग्रहण किया और कहा कि, विदेशों में रहने के अपने अनुभव के आधार पर, इस प्रदर्शनी ने जापान की अंतर्राष्ट्रीय छवि को कम कर दिया। उन्हें राष्ट्रीय पाठ्यपुस्तक के निर्माण का विरोध करने और सार्वभौमिक मताधिकार की वकालत करने के लिए भी जाना जाता था। वे 1915 तक इस पद पर बने रहे।
1919 में "रिक्केन रोडो गिकाई" (立憲労働義会 ) की स्थापना करते हुए, कार्यालय छोड़ने के बाद कुराहारा श्रमिक आंदोलन में सक्रिय हो गए।
कुराहारा की मृत्यु 8 जनवरी, 1949 को टोक्यो नेरिमा वार्ड में हुई। कुमामोटो में उनका मूल पारिवारिक घर सरकार द्वारा एक ऐतिहासिक घर के रूप में संरक्षित है।
इसहाक (इस्लाम)
इसहाक (इस्लाम) () क़ुरआन में वर्णित अरबी में नबी का नाम है। यह हज़रत इब्राहीम के दूसरे पुत्र थे।
इस्लाम धर्म की महत्वपूर्ण पुस्तक क़िसासुल अंबिया और ऐतिहासिक पुस्तकों के अनुसार हज़रत इसहाक के पिता को 100 वर्ष की आयु में ईश्वर की ओर से पुत्र की सुभ सूचना दी गयी।
क़ुरआन में 25 नबियों का ज़िक्र हुआ है। उसकी स्त्री भी खड़ी थी। वह इसपर हँस पड़ी। फिर हमने उसको इसहाक़ और इसहाक़ के बाद याक़ूब की शुभ सूचना दी वह बोली, "हाय मेरा हतभाग्य! क्या मैं बच्चे को जन्म दूँगी, जबकि मैं वृद्धा और ये मेरे पति है बूढें? यह तो बड़ी ही अद्भुपत बात है!"  वे बोले, "क्या अल्लाह के आदेश पर तुम आश्चर्य करती हो? घरवालो! तुम लोगों पर तो अल्लाह की दयालुता और उसकी बरकतें है। वह निश्चय ही प्रशंसनीय, गौरववाला है।" (क़ुरआन 11:71-73)
मोहनी त्योहार, नेपाल
मोहनी नेपाल के काठमांडू उपत्यका में रहने वाले नेवारों में मनाये जाने वाले सबसे महत्वपूर्ण त्योहारों में से एक है। इस त्योहार में धार्मिक सेवाओं, तीर्थयात्राओं, पारिवारिक समारोहों और कई दिनों तक चलने वाले अन्य समारोहों के कार्यक्रम शामिल है। त्योहार का विशेष अंग है रात्रिभोज, जिसे नख्त्या के नाम से जाना जाता है, यह हफ्तों बाद भी जारी रहता है, जिसमें सभी रिश्तेदारों को आमंत्रित किया जाता है। मोहनी नेपाल के सबसे बड़े त्योहार दशईं के बराबर माना जाता है और दोनों में काफी समानताएँ भी हैं। इस त्योहार को मनाने के पीछे विभिन्न कारणों को परिभाषित किया गया है, जैसे हिंदू देवी दुर्गा द्वारा राक्षस महिषासुर को मारना, देवी चामुंडा द्वारा दानव चुंडा को मारना और भारतीय सम्राट अशोक को विशेष रूप से खूनी लड़ाई कलिंग के युद्ध के बाद घृणा में हथियार छोड़ने और बौद्ध बनने के कारण इस त्योहार को मनाया जाता है। मोहनी चन्द्र पंचांग के आधार पर मनाया जाता है, इसलिए इसकी तिथियाँ बदलती रहती हैं। नेपाल सम्वत् के अनुसार त्योहार का समय बारहवां महीना है। नेपाल सम्वत् का बारहवां महीना कौला के शुक्ल पक्ष के 8वें से 11वें दिन तक मुख्य उत्सव चलता है।
मोहनी त्योहार की शुरुआत नःलास्ने से होती है, जो पखवाड़े के पहले दिन जौ के बीज बोने से शुरू होती हैं। बीजों को मिट्टी के घाटियों और छोटे कटोरे में रेत में लगाया जाता है। यह किसी के घर के मंदिर कक्ष में या आगंछें घर में किया जाता है जहां परिवार के संरक्षक देवता स्थापित होते हैं। एक सप्ताह बाद कछी भोय के रूप में जाना जाने वाला एक पारिवारिक भोज चन्द्र पंचांग के अनुसार पखवाड़े के आठवें दिन अष्टमी के दिन आयोजित किया जाता है। परिवार के सदस्य दावत के लिए एक पंक्ति में बैठते हैं, जिसमें सबसे बड़ा सम्मान का स्थान सबसे ऊपर और सबसे छोटा सबसे नीचे होता है। इसके अगले दिन जिसे स्थानीय भाषा में "स्याक्वा त्यक्वा" के नाम से जाना जाता है, इस दिन चंद्र पंचांग में नवमी रहती है, इस दिन संरक्षक देवता के मंदिर कक्ष में पवित्र अनुष्ठान किए जाते हैं। लोग अपने व्यापार के औजारों, तराजू, करघे, मशीनरी और वाहनों के लिए पवित्र प्रसाद भी चढ़ाते हैं। काठमांडू दरबार क्षेत्र, पाटन दरबार क्षेत्र और भक्तपुर दरबार क्षेत्र में स्थित तालेजू मंदिर केवल इसी दिन जनता के लिए खोले जाते हैं, और भक्त देवी की पूजा करने के लिए मंदिर जाते हैं, जो नेपाल के पुराने मल्ल राजाओं की संरक्षक देवता हैं। दिन का अंत एक और भव्य पारिवारिक भोज के साथ होता है।
अगले दिन अर्थात पखवाड़े के दसवें दिन परिवार के सदस्य सेवा के लिए अपने संरक्षक देवता के मंदिर कक्ष में जाते हैं। उन्हें पवित्र उपहार के रूप में पहले दिन लगाए गए जौ के अंकुर के गुच्छे भेंट दिए जाते हैं। उनके माथे पर लाल रंग का लेप लगाया जाता है। इसके अतिरिक्त समारोहों में संरक्षक देवता के मंदिर घर में शैतान का चेहरा चित्रित एक लौकी को काटना भी शामिल है। उत्सव के दिन शहर में जुलुस निकलते हैं जिसे स्थानीय भाषा में "पाया" के नाम से जाना जाता है। उत्सव शाम को एक और पारिवारिक दावत के साथ समाप्त होता है।
कुरेहितो कुराहारा
कुरेहितो कुराहारा (जापानी: 蔵原 , 26 जनवरी, 1902 - 25 जनवरी, 1991) एक जापानी मार्क्सवादी साहित्यिक आलोचक थे। उनका उपनाम सोइचिरो फुरुकावा था।
कुराहारा का जन्म 26 जनवरी, 1902 को टोक्यो में हुआ था। उनके पिता, कुरेहिरो कुराहारा, एक राजनीतिज्ञ थे। 1925 में रूसी साहित्य का अध्ययन करने के लिए सोवियत संघ जाने से पहले कुराहारा ने टोक्यो यूनिवर्सिटी ऑफ फॉरेन स्टडीज में रूसी का अध्ययन किया। रूस में रहने के दौरान उन्होंने "मियाको शिनबुन" के लिए एक विशेष संवाददाता के रूप में काम किया।
कुराहारा 1926 में रूस से लौटे और "बुनगेई सेंसन" के लिए लिखना शुरू किया। वह सर्वहारा साहित्य आंदोलन में शामिल हो गए और मार्क्सवादी सिद्धांतों का रूसी से जापानी में अनुवाद करना शुरू किया। उस समय का सर्वहारा साहित्य आंदोलन यह तय करने के लिए संघर्ष कर रहा था कि आंदोलन से जुड़े राजनीतिक और कला संगठनों को अलग रहना चाहिए या विलय करना चाहिए। 1928 में कुराहारा ने कई संगठनों को एक में विलय करने के लिए आंदोलन का नेतृत्व किया (ज़ेन निहोन मुसांशा गीजुत्सु रेनमेई)।
कुराहारा ने हत्सुनोसुके हिराबायशी और सुकेची आओनो के नक्शेकदम पर चलते हुए अक्सर मार्क्सवादी सिद्धांत पर बहस की। वह आधिकारिक तौर पर 1929 में कम्युनिस्ट पार्टी में शामिल हो गए। हालाँकि, उनकी गिरफ्तारी के लिए वारंट जारी होने के बाद जून 1930 में उन्होंने जापान छोड़ दिया। जब वे जापान से बाहर थे तब उन्होंने पांचवें प्रोफिन्टर्न कांग्रेस में भाग लिया। कई अन्य कम्युनिस्ट पार्टी के नेताओं को पुलिस द्वारा गिरफ्तार किए जाने के बाद, फरवरी 1931 में वे वापस लौटे।
जब वे जापान लौटे तो कुरहारा ने लिखना जारी रखा और "निहोन पुरोरेटारिया बंका रेनमेई" का गठन किया, जिसका उद्देश्य समाज में सुधार करना और कारखानों में कला समूह बनाना था। इसने सभी सर्वहारा कला समूहों को एक संगठन में एकजुट कर दिया। हालांकि, 1932 में कुरहारा को शांति संरक्षण कानून का उल्लंघन करने के आरोप में पुलिस ने गिरफ्तार कर लिया और 1934 में आंदोलन ध्वस्त हो गया। उन्हें 1940 में रिहा कर दिया गया, पर कैद के दौरान उन्होंने अपने मार्क्सवादी विश्वासों को नहीं छोड़ा।
1941 में उन्होंने ताकाको नाकामोटो से शादी की। उनके दो बच्चे हुए। वे 1945 में न्यू जापानी लिटरेचर एसोसिएशन के संस्थापकों में से एक थे। अपने विश्वासों के लिए जेल जाने के बावजूद, वे जापानी कम्युनिस्ट पार्टी में भी सक्रिय रहे।
25 जनवरी, 1991 को कुराहारा का निधन हो गया।
दशईं
दशईं (नेपाली भाषा में बदादासाई बडाशेयां) नेपाल में मनाया जाने वाला एक प्रमुख धार्मिक त्योहार है। इस त्योहार का एक संस्करण भारत में हिंदुओं द्वारा नवरात्रि और दशहरा के रूप में मनाया जाता है, हालांकि दोनों ही त्योहार के संस्कार और अनुष्ठान काफी भिन्न होते हैं। भूटान के लोत्शम्पा लोग और म्यांमार के बर्मी गोरखाओं के बीच भी ये त्योहार मनाया जाता है।
यह विक्रम संवत और नेपाल सम्वत् वार्षिक कैलेंडर में सबसे लंबा और सबसे शुभ त्योहार माना जाता है, जिसे नेपाली लोगों द्वारा दुनिया भर में अपने प्रवासी लोगों के साथ मनाया जाता है। नेपाल में इसे देश के सबसे बड़े त्योहार के रूप में भी जाना जाता है और इस समय 5 दिनों का सबसे लंबा राष्ट्रीय/सार्वजनिक अवकाश रहता है। यह नेपाल में सबसे प्रतीक्षित त्योहार है। इस समय नेपाल के लोग दुनिया के सभी हिस्सों के साथ-साथ देश के विभिन्न हिस्सों से एक साथ जश्न मनाने के लिए एकत्रित होते हैं। त्योहार की अवधि के दौरान सभी सरकारी कार्यालय, शैक्षणिक संस्थान और अन्य कार्यालय बंद रहते हैं। त्योहार सितंबर या अक्टूबर में मनाया जाता है, जो अश्विन के महीने के शुक्ल पक्ष (उज्ज्वल चंद्र रात) से शुरू होता है और पूर्णिमा पर समाप्त होता है। जिन पंद्रह दिनों में यह मनाया जाता है, उनमें सबसे महत्वपूर्ण दिन पहले, सातवें, आठवें, नौवें, दसवें और पंद्रहवें दिन होते हैं।
काठमांडू उपत्यका के नेवारों में दशईं को लोकप्रिय रूप से मोहनी के रूप में मनाया जाता है और इसे नेपाल संवत् कैलेंडर में वर्ष के सबसे महत्वपूर्ण त्योहार के रूप में चिह्नित किया जाता हैं। हिंदू और बौद्ध नेवारों में यह विविधताओं के साथ मनाया जाता है, जहाँ प्रत्येक नौ दिनों को 'नवरात्रि' और 10वें दिन को 'दशमी' कहा जाता है, इसमें सबसे महत्वपूर्ण दिन घटस्थापना अर्थात् महा अष्टमी (8 वां दिन) हैं। महा नवमी (9वें दिन) और महा दशमी (10वें दिन) देवी दुर्गा और उनके विभिन्न रूपों की नेवारों द्वारा विशेष रूप से काठमांडू उपत्यका के शक्तिपीठों में पूजा की जाती है। नेवारों के बीच दशईं पारिवारिक समारोहों के साथ-साथ सामुदायिक संबंधों के नवीनीकरण पर जोर देने के लिए भी महत्वपूर्ण है, जिसे विशेष पारिवारिक रात्रिभोज द्वारा उजागर किया जाता है, इस रात्रिभोज को स्थानीय भाषा में 'नख्त्या' कहते हैं। इसके अतिरिक्त कई जगहों पर देवताओं के विभिन्न सांप्रदायिक जुलूसों को निकाला जाता है, जिसे स्थानीय भाषा में 'जात्रा' कहा जाता है।
अकीको सुगिमोटो
अकीको सुगिमोटो ( जापानी: 杉本 ) (28 मई, 1953 से 4 दिसंबर, 2015) एक जापानी उपन्यासकार थीं। वह एदो काल के दौरान रहने वाले प्रसिद्ध लोगों के बारे में ऐतिहासिक कथाएं लिखने के लिए जानी जाती हैं।
सुगिमोटो का जन्म 28 मई, 1953 को फुकुओका प्रान्त के यामेशी शहर में हुआ था। जब वह एक वर्ष की थी तब उनका पैर पोलियो से लकवाग्रस्त हो गया था। उनके पिता एक विश्वविद्यालय में काम करते थे और जापानी साहित्य और इतिहास के बारे में बहुत कुछ जानते थे। जब वह छोटी थी, सुगिमोटो अपने पिता के पुस्तकालय से कईं किताबें पढ़ती थी, विशेष रूप से अपने पिता का गेसाकू संग्रह। वह काबुकी नृत्य पर भी मोहित थी। हाई स्कूल से स्नातक होने के बाद उन्होंने फैसला किया कि वे अपने माता-पिता से स्वतंत्र होकर रहना चाहती है और ओकायामा प्रान्त चली गई, जहां उन्होंने नोट्रे डेम सेशिन विश्वविद्यालय में दाखिला लिया। बाद में उन्होंने 1978 में किनजो गाकुइन विश्वविद्यालय से स्नातकोत्तर उपाधि हासिल की। ​​उनकी मास्टर की थीसिस तेराकादो सेईकेन के बारे में थी।
सुगिमोटो ने तेराकादो को अपनी पहली कहानी, "ओटोको नो किसकी" (男の軌跡 ) में एक विषय के रूप में दोबारा लिखा। उनका पहला उपन्यास, "शाराकू मबोरोशी" (写楽まぼろし ) 1983 में प्रकाशित हुआ था। यह चित्रकार शाराकू के प्रकाशक त्सुताया जुसाबुरो के बारे में है। उनके 1988 के उपन्यास "टोक्यो शिन-ओहाशी उचुज़ु" (東京新大橋雨中図 ) ने शिज़ुको टोडो के साथ 100वां नाओकी पुरस्कार जीता। 1990 में उन्होंने "बाकुदन कराकू" (爆弾可楽 ) लिखा, जो कि एक राकुगोका के बारे में था, जिसने कलाकार के रूप में नाम संशोती कारकू का इस्तेमाल किया था। वैसे तों उन्होंने ज्यादातर एदो काल के बारे में लिखा, पर कभी-कभी मीजी काल के बारे में भी लिखा, जैसे कि 1995 का "ज़ानेई" (残映) , जो एक वर्ष के दौरान असाही शिनबुन में प्रकाशित हुआ था।
2002 में उनके उपन्यास "ओसुजु शिंटारो निनजो शिमात्सु चो" (おすず―信太郎人情始末帖 ) ने गिशो नाकायमा पुरस्कार जीता। पुस्तक एक श्रृंखला बन गई, जो 2008 में समाप्त हुई। यह उनकी पहली और केवल एक ही श्रृंखला थी जो उन्होंने पूरी की।
सुगिमोटो की 4 दिसंबर 2015 को स्तन कैंसर से मृत्यु हो गई।
ललित नारायण झा
ललित नारायण झा (;) एक वरिष्ठ पत्रकार और समाचार प्रस्तोता हैं। वह मिथिला मिरर समाचार के संपादक तथा मैथिली के सबसे चर्चित पत्रकारों में से एक हैं। वह अपने ग्राउंड जीरो रिपोर्ट तथा बेबाक अंदाज में साक्षात्कार के लिए जाने जाते हैं।
ललित नारायण झा का जन्म 15 जनवरी 1984 को बिहार के मधुबनी जिला अंतर्गत मैलाम में हुआ था। उन्होंने ललित नारायण मिथिला विश्वविद्यालय दरभंगा से वाणिज्य संकाय से स्नातक, कला संकाय में मैथिली विषय से स्नातकोत्तर एवं वर्तमान में मैथिली पत्रकारिता की दशा ओ दिशा पर शोध कर रहे हैं। उन्होंने कोलकाता स्थित भारतीय विद्या भवन से पत्रकारिता में डिप्लोमा हासिल की है।
वर्ष 2007 में, ललित ने कोलकाता से राष्ट्रीय हिन्दी दैनिक मयम से पत्रकार के रूप में अपने पत्रकारिता करियर की शुरूआत की। 2009 में वे रियल वाॅच मैग्जीन के कोलकाता ब्यूरो चीफ बने। ललित नारायण झा 2010 में कोलकाता में ताजा टीवी से जुडे़। वर्ष 2011 में वे दिल्ली आए और फिर सौभाग्य मिथिला टीवी में बतौर एंकर, प्रोड्यूसर जुड़े, जिसके बाद वे टीवी 24 में बतौर दिल्ली संवाददाता के रूप में काम किए। 15 अगस्त 2013 को ललित नारायण झा ने मैथिली भाषा में मिथिला मिरर नाम से एक मीडिया हाउस की स्थापना की जिसे वर्तमान में वैश्विक स्तर पर मैथिली भाषा का अग्रणी समाचार माध्यम माना जा रहा है।
ललित नारायण झा लगातार ग्राउंड जीरो रिपोर्ट के माध्यम से चर्चा में रहते हैं। उन्होंने बिहार के मिथिला क्षेत्र में आनेवाली विनाशकारी बाढ़, दिल्ली दंगा को प्रमुखता से कवरेज किया है। अपने ग्राउंड जीरो रिपोर्ट के माध्यम से ललित नारायण झा मिथिला के सांस्कृतिक विरासतों को सहजने का एक अभूतपूर्व काम शुरू किए हैं। उन्होंने बिहार पंचायत चुनाव 2021 में मिथिला मिरर पर कहियौ मुखियाजी नाम से एक कार्यक्रम शुरू किए जिसे लोगों का अगाध प्रेम मिल रहा है।
मैथिली पत्रकारिता में उत्कृष्ट योगदान के लिए ललित नारायाण झा को दिल्ली में सरस्तवी सम्मान और ललित सम्मान, गुवाहाटी में सत्यानंद पाठक पत्रकारिता सम्मान, कोलकाता में उत्कृष्ट मैथिली पत्रकारिता सम्मान सहित कई और सम्मानों से सम्मानित किया जा चुका है।
__अनुक्रम_दिखाएँ__ __सूचीबद्ध__ __विषय_जोड़ें_कड़ी__
पीताम्बर दास
पीताम्बर दास (१९०५ - १९८५) एक भारतीय राजनीतिज्ञ थे। वे भारतीय जनसंघ के अध्यक्ष थे। वे उत्तर प्रदेश से राज्यसभा के सदस्य रहे।